EkBass/fiwiki-20250220-pages-articles huggingface dataset:
Njandžan kieli

Njandža on bantukieliin kuuluva kieli, joka on Malawissa virallisen kielen englannin ohella yleisesti puhuttu kieli. Njandžalla eli chichewalla oli Malawissa virallisen kielen asema vuosina 1968–1994. Njandžaa puhutaan laajalti Afrikan eteläisissä keskiosissa. Malawin lisäksi sitä puhutaan Mosambikissa, etenkin Teten ja Niassan maakunnissa, Sambian Itäisessä maakunnassa sekä pääkaupungissa Lusakassa ja Zimbabwen pohjoisosissa. Se on Sambian toiseksi puhutuin kieli bemban jälkeen. Noin viidennes väestöstä puhuu sitä äidinkielenä ja noin neljännes opittuna kielenä. Zimbabwessa se on joidenkin arvioiden mukaan maan toiseksi tai kolmanneksi puhutuin paikallinen kieliSam Mchombo: Chichewa – Background and history University of California šonan ja pohjoisndebelen jälkeen. Kieltä kirjoitetaan latinalaisilla aakkosilla. == Historia == Njandžan juuret ovat Maravi-valtakunnassa, joka hallitsi nykyistä Malawia sekä osia Mosambikista ja Sambiasta 1400-luvulta 1700-luvulle. Kieli säilyi kuitenkin hallitsevana valtakunnan hajoamisesta huolimatta, ja kristityt lähetyssaarnaajat omaksuivat njandžan siirtomaa-ajan alussa. Ensimmäinen kielioppi kirjoitettiin vuonna 1880. Raamattu saatiin käännettyä osittaisesti kielelle 1880-luvulla ja kokonaan 1900-luvun alussa. Johannes Rebmann laati 1850-luvulla njandžan sanakirjan, joka julkaistiin vuonna 1877. == Fonologia == === Konsonantit === Labiaali Labiodentaali Alveolaari Retrofleksi Palataali Velaari Glottaali Nasaali m n ŋ Klusiili Norm. b d g Asp. pʰ tʰ kʰ Affrikaatta Norm. ʤ ŋg Asp. ʧʰ Frikatiivi β v z h Lateraali l ~ ɫ Tremulantti ɽ Puolivokaali w Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Malawin kielet Luokka:Bantukielet
Harri Linnonmaa

Harri Lauri Linnonmaa (s. 30. heinäkuuta 1946 Helsinki) on suomalainen jääkiekkoilija, joka pelasi hyökkääjänä SM-sarjassa- ja sittemmin liigassa aikana 1963–1981. Linnonmaa edusti suurimman osan sarjaurastaan HIFK:ta, jossa voitti neljä Suomen-mestaruutta ja yhteensä kahdeksan SM-mitalia. Maajoukkueessa Linnonmaa pelasi 109 ottelua ja esiintyi myös viisissä MM- kisoissa sekä yksissä olympialaisissa. Linnonmaa on jääkiekkoleijona. == Ura == Linnonmaa pelasi SM-sarja- ja -liiga-uransa helsinkiläisjoukkueissa. Hän aloitti Töölön Vesassa. Kaudet 1964–1967 hän kiekkoili HJK:ssa. Seuraavat 14 vuotta Linnonmaa edusti HIFK:ta lukuun ottamatta kautta 1977–1978, jolloin hän pelasi ykkösdivisioonassa HJK:ssa. Linnonmaa voitti urallaan neljä Suomen mestaruutta ja yhteensä kahdeksan mitalia. Hän teki pelaamissaan 400 runkosarjaottelussa pisteet 203+73. Pudotuspeleissä Linnonmaa pelasi 30 ottelua tehoin 5+3. Hän pelasi uransa viimeiset kaudet Espanjassa FC Barcelonassa. Suomea Linnonmaa edusti viisissä MM-kisoissa ja yksissä olympialaisissa. A-maaotteluita hänelle kertyi 109, joissa tuli tehot 23+10. == Muuta == Harri Linnonmaan poika Petteri pelaa Mestiksessä jääkiekkoa ja tytär Pia valmentaa Ranskassa muodostelmaluistelujoukkuetta. Harrin setä Olavi edusti Suomea pyöräilyssä Helsingin olympialaisissa. Harri Linnonmaa on juontajana tunnetun Jaajo Linnonmaan isän serkku. ==Saavutukset ja palkinnot== *4 Suomen mestaruutta (1969, 1970, 1974, 1980) *2 SM-hopeaa ja 2 -pronssia *Suomen Jääkiekkoleijona #76 == Tilastot == Kausi Sarja Seura O M S P R 1963‑1964 SM-sarja Töölön Vesa 9 2 1 3 0 1964‑1965 SM-sarja HJK 17 1 4 5 6 1965-1966 SM-sarja HJK 20 9 2 11 20 1966-1967 Suomensarja HJK 13 19 6 25 10 1967-1968 SM-sarja HIFK 20 17 2 19 10 1968-1969 SM-sarja HIFK 22 15 2 17 24 1969-1970 SM-sarja HIFK 22 12 2 14 19 1970-1971 SM-sarja HIFK 32 11 4 15 27 1971-1972 SM-sarja HIFK 32 24 4 28 38 1972‑1973 SM-sarja HIFK 31 17 8 25 26 1973‑1974 SM-sarja HIFK 34 23 4 27 16 1974‑1975 SM-sarja HIFK 31 23 6 29 37 1975-1976 SM-liiga HIFK 27 15 5 20 41 1976-1977 SM-liiga HIFK 15 5 5 10 20 1977-1978 I-divisioona HJK 7 3 0 3 4 1978-1979 SM-liiga HIFK 32 9 11 20 10 1979-1980 SM-liiga HIFK 28 16 10 26 16 1980-1981 SM-liiga HIFK 28 4 3 7 10 YHT. (SM) 400 203 73 276 320 ==Lähteet== * *Linnonmaan tiedot Jääkiekkomuseon sivulla ===Viitteet=== Luokka:Suomalaiset jääkiekkoilijat Luokka:Vuonna 1946 syntyneet Luokka:Elävät henkilöt
Kristuksen kirkastumisen kirkko

Kristuksen kirkastumisen kirkko tai Vapahtajan (kirkastumisen) kirkko voi viitata muun muassa seuraaviin Kristuksen kirkastumiselle omistettuihin kirkkoihin: == Kreikka == * Vapahtajan kirkastumisen katedraali (Metamórfosi tou Sotíros), Kálymnos * Vapahtajan kirkastumisen kirkko (Metamórfosi tou Sotíros), Ateena * Vapahtajan kirkko (Metamórfosi tou Sotíros, Soteíra tou Kottáki), Ateena * Vapahtajan kirkko (Sotíra tou Lykodímou), nykyinen Pyhän Kolminaisuuden kirkko, Ateena * Vapahtajan kirkko (Pantokrátora Sotíra Christoú, Metamórfosi tou Sotíros), Thessaloniki == Kypros == * Vapahtajan kirkastumisen kirkko (Metamórfosi tou Sotíra), Palaichóri == Norja == * Vapahtajan kirkko, Farsund == Suomi ja Suomen Neuvostoliitolle luovuttamat alueet == * Kristuksen kirkastumisen kirkko, Uuden Valamon luostarin pääkirkko Heinävedellä * Kristuksen kirkastumisen kirkko, Viipurin ortodoksisen pääkirkon nimi ennen katedraaliksi tuloa * Kristuksen kirkastumisen kirkko, Iisalmen ortodoksisen seurakunnan kirkko Nivalan Karvoskylässä * Kristuksen kirkastumisen kirkko, Kajaanissa * Kristuksen kirkastumisen kirkko, Porvoossa * Kristuksen kirkastumisen kirkko, Kanneljärven Mustamäellä luovutetulla alueella (tuhoutunut) * Kristuksen kirkastumisen kirkko, Laatokan Valamon luostarissa * Kristuksen kirkastumisen kirkko, Haapajärven luterilaisen kirkon nimi * Kristuksen kirkastumisen kirkko, Uudenkirkon ortodoksisen seurakunnan pääkirkko luovutetulla alueella (tuhoutunut) * Kristuksen kirkastumisen kirkko, Suojärven Leppäniemessä luovutetulla alueella (tuhoutunut) * Kristuksen kirkastumisen kirkko, Terijoen Kuokkalassa luovutetulla alueella (tuhoutunut) == Viro == * Obinitsan Kristuksen kirkastumisen kirkko (Obinitsa Issanda Muutmise kogudus), Tallinnan arkkihiippakunta * Tallinnan Kristuksen kirkastumisen kirkko (Obinitsa Issanda Muutmise kogudus), Tallinnan arkkihiippakunta * Arusaaren Kristuksen kirkastumisen kirkko (Asusaare Issanda Muutmise kogudus), Tarton hiippakunta * Mehikoorma Kristuksen kirkastumisen kirkko (Merhikoorma Issanda Muutmise kogudus) * Häädemesten Kristuksen kirkastumisen kirkko (Häädemeste Issanda Muutmise kogudus), Pärnun ja Saaren hiippakunta * Lümandan Kristuksen kirkastumisen kirkko (Lümanda Issanda muutmise kogudus), Pärnun ja Saaren hiippakunta * Pärnun Kristuksen kirkastumisen kirkko (Pärnu Issandamuutmise kogudus), Pärnun ja Saaren hiippakunta http://www.orthodoxa.org/EE/estonieEE/clergeparoisses/paroissesEE.htm ==Lähteet==
Valamo (täsmennyssivu)

Valamo voi tarkoittaa seuraavia asioita: * Valamo, keskellä pohjoista Laatokkaa sijaitseva saari ja saaristo Sortavalan kuntapiirissä, Venäjän Karjalan tasavallassa * Valamon luostari, ortodoksiluostari ** Valamon luostari, Heinävedellä vuodesta 1940 toiminut ortodoksinen luostari ** Valamon luostari, Valamon saaressa vuoteen 1940 ja vuodesta 1990 toiminut ortodoksiluostari * sukunimenä: ** Alarik Valamo, suomalainen rumpali
Ryan Dunn

Ryan Matthew Dunn (11. kesäkuuta 1977 Medina, Ohio – 20. kesäkuuta 2011 West Goshen, Pennsylvania) oli yhdysvaltalainen näyttelijä ja yksi Jackass- ja Viva La Bam -sarjojen päähenkilöistä. Hänellä oli MTV-kanavalla myös oma ohjelma, Homewrecker. Dunn esiintyi myös muutamissa elokuvissa, kuten CKY ja Haggard: The Movie. == Elämä == Ryan Dunn syntyi Medinassa, Ohiossa, mutta muutti Pennsylvaniaan teini-ikäisenä. Ennen Jackass- ja Viva La Bam -ohjelmia hän työskenteli autokorjaamolla. Dunn oli yksi Bam Margeran parhaista ystävistä. Dunn tunsi skeittitähti Bam Margeran pitkään. Hän jopa asui välillä Margeran talossa ystäviensä kanssa. Dunn suostui mukaan Jackass: Number Two ja Jackass 3D -elokuviin kaverinsa Johnny Knoxvillen pyynnöstä. Dunn esiintyi myös MTV:llä esitetyssä sarjassa Bam's Unholy Union. === Kuolema === Dunn kuoli liikenneonnettomuudessa 20. kesäkuuta 2011 kello 3 aamuyöllä Pennsylvanian osavaltiossa Yhdysvalloissa. Dunn oli kuollessaan 34-vuotias. Onnettomuudessa kuoli myös hänen ystävänsä Zachary Hartwell. Dunn oli kaksi tuntia ennen kuolemaansa ladannut Twitter-päivityksenä kuvan itsestään ja ystävistään viihteellä Barnaby's of America -nimisessä baarissa Philadelphiassa. Kuoleman vahvisti Bam Margeran äiti April Margera, joka soitti radiolähetykseen. Poliisi vahvisti myöhemmin Dunnin ajaneen autoa yli 200 km/h nopeudella 1,94 promillen humalassa, kun hän menetti Porsche 911 GT3 -mallisen autonsa hallinnan. Auto suistui metsään ja murskautui täysin puita vasten. Kuljettajana ollut Dunn sekä matkustajana ollut ystävä kuolivat välittömästi. Poliisiraportin mukaan auto oli ilmiliekeissä pelastuspartion tullessa paikalle, eikä Dunnin ja Hartwellin pelastamiseksi ollut enää mitään tehtävissä. Dunn oli aiemmin saanut syytteen rattijuopumuksesta vuonna 2005. == Filmografia == * Viva La Bam * Jackass 3D * Jackass: Number Two * Jackass: The Movie * Jackass * Homewrecker * Bam's Unholy Union * Wildboyz * Gumball 3000 * Close-Up * Living Will * Street Dreams * Minghags * Blonde Ambition * A Halfway House Christmas * Client 3815 * Haggard: The Movie * CKY 4 Latest&Greatest; * CKY 3 * CKY 2K * CKY 1 Landspeed * Invader == Lähteet == ==Aiheesta muualla== * Ryan Dunnin muistokirjoitus Helsingin Sanomissa * Viralliset sivut * Luokka:Yhdysvaltalaiset juontajat Luokka:Yhdysvaltalaiset näyttelijät Luokka:Jackass Luokka:Liikenneonnettomuudessa kuolleet Luokka:Vuonna 1977 syntyneet Luokka:Vuonna 2011 kuolleet Luokka:Seulonnan keskeiset artikkelit
Murto

Murto voi tarkoittaa ainakin seuraavia: == Yleisesti == * murtovarkaus == Sukunimenä == * Emil Murto (1874–1937), SDP:n kansanedustaja * Emmi Murto (1878–1966), työväenliikkeen vaikuttaja ja kunnallispoliitikko, Emil Murron puoliso * Hemmo Murto-Unkila (s. 1967), kirjailija * Iida Murto (s. 1998), lentopalloilija * Janne Murto (s. 1964), jazzmuusikko * Johan Anders Murto (1884–1943), lääkäri ja valtion seerumilaboratorion ja Pasteur-laitoksen johtaja * Juhani Murto (1935–2016), kemisti ja Helsingin yliopiston professori * Kaarlo Murto (s. 1948), diplomaatti * Katarina Murto (s. 1971), Opetusalan Ammattijärjestö OAJ:n puheenjohtaja * Liisa Murto, Pakolaisneuvonta ry:n toiminnanjohtaja * Matti Murto (1949–2013), jääkiekkoilija * Matti Murto (s. 1947), säveltäjä * Matti Murto (s. 1964), agronomi ja yritysjohtaja * Olavi Murto (1911–1971), diplomaatti * Onni Murto (1895–1984), jääkärivänrikki * Pauli Murto, taloustieteen professori * Risto Murto (s. 1963), työeläkeyhtiö Varman toimitusjohtaja * Seppo Murto (s. 1955), kuoronjohtaja ja kapellimestari * Soja Murto-Hartikainen (s. 1975), kansallispukujen valmistaja * Tommi Murto (s. 1977), pesäpalloilija * Wilma Murto (s. 1998), seiväshyppääjä * Yrjö Murto (1899–1963), SKDL:n kansanedustaja, ministeri ja ammattiyhdistysjohtaja * Yrjö A. Murto (1907–1993), kauppias, yrittäjä ja yritysjohtaja, kauppaneuvos. == Paikannimenä == * Murto, kylä Isossakyrössä * Murto, osa-alue ja kylä Kangasalla * Murto, kylä Lohjan Karjalohjalla * Murto, kylä Huittisissa entisen Vampulan kunnan alueella * Murto, kylä Humppilassa * Murto, kylä Mouhijärvellä * Murto, kylä Pornaisissa * Murto, kylä ja taajama Tyrnävällä * Murto, osa-alue Kempeleen Ketolanperän kylässä. == Muita merkityksiä == * Murto (1917–1936), suomalainen ravihevonen, ravikuningas 1926 ja 1929. Luokka:Luettelot henkilöistä sukunimen mukaan
Matti Murto (jääkiekkoilija)

Matti Erkki Olavi Murto (9. helmikuuta 1949 Helsinki – 19. elokuuta 2013 Helsinki) oli suomalainen jääkiekkohyökkääjä. HIFK-vaikuttaja Frank Moberg nimesi Murron vuonna 2011 ”ylivoimaiseksi kahden suunnan sentteriksi” ja seuran historian neljänneksi suurimmaksi legendaksi, joka pelasi parhaat kautensa yhdessä Harri Linnonmaan ja Hannu Kapasen kanssa. ==Ura== ===Seurajoukkue=== Murto edusti Suomessa HIFK:ta 18 kauden ajan 1964–1983 eli lähes koko peliuransa. Yksi vuosi vierähti välissä Itävallassa HC Feldkirchin joukkueessa. Murto tunnettiin urallaan kovasti töitä tekevänä herrasmiespelaajana: hän sai 450 ottelussaan vain 98 jäähyminuuttia. Pisteitä Murto teki 177+158. Murto voitti urallaan viisi Suomen mestaruutta ja yhteensä yhdeksän SM-mitalia. HIFK jäädytti Murron pelinumeron 17 heti peliuran jälkeen. ===Maajoukkue=== Murto pelasi Suomen maajoukkueessa yhteensä 158 A-maaottelua tehoin 36+21. MM-kisoissa hän kiekkoili kuusi ja olympialaisissa kaksi kertaa. == Kuolema == Murto kuoli ruokatorven syöpään 19. elokuuta 2013, 64-vuotiaana.http://www.iltasanomat.fi/jaakiekko/art-1288591360896.html ==Saavutukset ja palkinnot== *5 Suomen mestaruutta (1969, 1970, 1974, 1980, 1983) **2 SM-hopeaa ja 2 -pronssia *Herrasmiespelaaja (1971) *Suomen Jääkiekkoleijona #77 *HIFK on jäädyttänyt Murron pelinumeron 17 ==Lähteet== * * Matti Murto Bio, Stats and Results Olympics at Sports-Reference.com ===Viitteet=== ==Aiheesta muualla== * * Matti Murron muistokirjoitus Helsingin Sanomissa. *Murron tiedot Jääkiekkomuseon sivuilla. Luokka:Suomalaiset jääkiekkoilijat Luokka:Raimo Kilpiö -palkinnon voittajat Luokka:Vuonna 1949 syntyneet Luokka:Vuonna 2013 kuolleet
Murto (Tyrnävä)

Murto (vanhalta nimeltään Murronkylä) on Tyrnävän ja Kempeleen kunnan rajalla sijaitseva kylä ja taajama. Vuoden 2020 lopussa taajaman väkiluku oli Tyrnävän puolella 1 352 ja Kempeleessä 43. Kempeleen itälaidalla lähellä Tyrnävän rajaa sijaitseva Murto-niminen alue on Ketolanperän kylään kuuluva osa-alue. Taajama sijaitsee noin 11 kilometriä Tyrnävän kirkonkylältä pohjoiseen. Kempeleen keskustaajamasta on matkaa noin 12 kilometriä ja Oulusta noin 25 kilometriä. Kylän nimi Murto merkitsee murrettua metsää tai maata, vastaraivattua peltoa. Murto sijaitsee laajojen peltoalueiden ja ison metsäalueen reunamaastossa hiekkakankaalla. 1900-luvun alkupuolella kylässä oli verrattain tiheä torppari- ja mäkitupalaisasutus. Nykyinen asuntokanta on pääasiassa uusia, 1990-luvulla ja sen jälkeen rakennettuja omakotitaloja. Kylässä toimii Murron koulu, jossa annetaan esiopetusta ja opetusta luokka-asteille 1–6. Koulun pihapiirissä sijaitsevat miniareena ja talvisin jääkiekkokaukalo sekä välittömässä läheisyydessä kuntorata, josta löytyy talvisin kunnossa pidettävät hiihtoreitit ja kylätoimikunnan sekä kylän aktiivisten maastopyöräilijöiden talkoilema maastopyöräreitti. Murrossa toimii kaksi päiväkotia, ja kylässä on useita leikkipuistoja. Taajamassa ei ole tällä hetkellä omaa kauppaa. Lähimmät kaupat ovat Tyrnävän kirkonkylässä ja Kempeleen kauppakeskus Zeppelinissä. Alueen tärkein liikenneväylä on paikallistie 18637, joka Tyrnävälle päin mentäessä kantaa nimeä Murrontie ja Kempeleeseen päin nimeä Ketolanperäntie. Kylästä on tieyhteys myös Kempeleen Juurussuolle ja Oulun Pikkaralaan. ==Lähteet== ==Aiheesta muualla== * Tyrnävän Murto Luokka:Tyrnävän kylät Luokka:Pohjois-Pohjanmaan maakunnan taajamat
Asylykül

Asylykül on Uralvuoriston eteläpäässä sijaitsevan Baškortostanin suurin järvi niin pinta-alaltaan kuin vesimäärältäänkin. Asylykülin pinta-ala on 23,5 neliökilometriä, ja järvessä on noin 0,119 miljoonaa kuutiometriä vettä. Asylykül sijaitsee Djoma-joen vesistöalueella. == Eläimistö ja kasvillisuus == Järven ympäristössä elää lukuisia eläinlajeja, ja myös ympäröivä kasvillisuus on runsas ja monipuolinen. Puulajeista mainittakoon lehmus, tammi ja koivu. Järvi ja sen ympäristö tarjoavat asuinalueen monille lintulajeille, kuten esimerkiksi sorsille, joutsenille ja hanhille. Järvessä eläviä kalalajeja ovat muun muassa särki, hauki, made, karppi, suutari ja siika. == Kansallispuiston perustaminen == Baškirian tasavallan hallitus antoi päätöksen Asylykülin kansallispuiston perustamisesta 19. tammikuuta 1993. Luokka:Baškortostanin järvet
Kaunispää

Kaunispää (inarinsaameksi Čaabuáivás) on Inarin kunnassa 255 kilometriä Rovaniemeltä pohjoiseen sijaitseva, 438 metriä korkea tunturi. Se sijaitsee Saariselän matkailukeskuksen vieressä ja on yksi puolestakymmenestä matkailun käyttöön valjastetusta Suomen tunturista. Saariselän laskettelukeskuksen rinteistä kahdeksan sijaitsee Kaunispäällä. Tunturin etelärinteeseen on 2010-vuosikymmenen alkupuoliskolla kaavoitettu runsaasti tontteja rakentamiseen. Uusi tiestö ja kunnallistekniikka ulottui vuonna 2016 tunturin huipulle asti. == Historia == Vuonna 1865, eli viisi vuotta ennen Lapin suurta kultaryntäystä Ivalojoella, tunturia sivuavasta Luttojoesta löydettiin kultaa. Nimismies K. W. Planting vaskasi Ruijan polun varrelta "kullan merkit". Vuonna 1913 valmistui Sodankylän ja Kyrön kylän (nykyinen Ivalo) välinen maantie, ja samassa yhteydessä rakennettiin tie tunturin huipulle. Samoihin aikoihin tunturin laelle sijoitettiin palovartija tarkkailemaan kymmenien kilometrien päähän avautuvissa tunturimaisemissa mahdollisesti näkyviä merkkejä maastopaloista. Vuonna 1931 valmistui maantie Petsamon Liinahamariin. Myös matkailu vilkastui, ja Lotta Svärd -järjestö suunnitteli kahvilan rakentamista Kaunispään huipulle. 1930-luvulla Kaunispään huippu oli erityisesti ivalolaisten suosima käyntikohde erilaisten kokoontumisten ja juhlien yhteydessä. Vuoden 1944 marraskuussa toisen maailmansodan jälkimaininkeihin kuuluneessa Lapin sodassa Kaunispään rinteillä käytiin verisiä taisteluita. Kaikki huipun rakennukset eli palovartijan maja, suurehko aitta ja muutama apurakennus tuhoutuivat. Vuonna 1952 rakennettiin uusi palovartijan ns. ylämaja torneineen ja kahvilatiloineen. Vuonna 1954 alkoi matkailutoiminta tunturin laella. Ravintolaa ja matkamuistomyymälää on sen jälkeen laajennettu kolmesti. Vuonna 1971 Kaunispään laskettelurinteet otettiin käyttöön. Nykyisin tunturin vieressä sijaitseva Saariselän matkailukeskus on laajentunut Kaunispään etelärinteille lähes metsärajan korkeudelle. Hiihtohissit nousevat huipulle asti, ja huipun kautta kulkevat huollettu hiihtolatu ja moottorikelkkareitti. 1,6 kilometrin pituinen tie Nelostieltä tunturin huipulle pidetään auki läpi vuoden. Huipulla kävijöiden määrä ylittää vuosittain 100 000 kävijää. Kaunispään huipulta on lähtenyt myös 1,2 kilometrin pituinen pulkkamäki. Sitä lyhennettiin loma-asuntojen kaavoituksen takia, mutta tunturin laelta on lähtenyt myös toinen, lyhyempi pulkkamäki.Suvi Turunen: Kaunispään pitkä pulkkamäki on Suomen paras mäenlaskupaikka Yle.fi 11.2.2015. Viitattu 28.7.2020. == Kuvia == Kuva:Kaunispaan lasketteluhissi.JPG|Lasketteluhissi, Kaunispää Kuva:Huippu- ravintola.JPG|Ravintola Huippu, Kaunispää Kuva:Kaunispaa_Inari_Finland.jpg|Kaunispää Iisakkipään suunnasta ==Katso myös== *Kaunispään kolmiomittaustorni == Lähteet == * * Saariselän Sanomat 2/2004, haastattelu: Markku Lehtinen. === Viitteet === Luokka:Inarin tunturit Luokka:Inarin nähtävyydet Luokka:Suomen näköalapaikat Luokka:Suomen luonnonnähtävyydet
Viirus

Viirus on suomalainen ruotsinkielinen ammattiteatteri. Sen perustivat vuonna 1987 Mats Långbacka, Johan Storgård, Robert Enckell ja Arn-Henrik Blomqvist. Viirus voitti vuonna 1996 Nuoren taiteen Suomi-palkinnon ja vuonna 2005 Nöjesguiden nimesi sen kaupungin parhaaksi teatteriksi. Teatterinjohtajana toimi elokuusta 2007 lähtien liettualaissyntyinen ohjaaja Cezaris noin vuoden ajan. Aiemmin teatteri Viirus toimi Helsingin Rajasaaressa entisen pumppaamon tiloissa, mutta niistä jouduttiin luopumaan alkusyksyllä 2007 homevaurioiden vuoksi. Viirus toimi väliaikaisesti Sörnäisissä, Suvilahden entisessä kaasulaitoksessa ja sittemmin Teatterikulman tiloissa Kruununhaassa. Vuonna 2017 teatteri muutti Jätkäsaareen. == Esityksiä viime vuosilta == *Vem dödade bambi (2023) *Versailles (2022) *Pelikanen (2022) *Rocky (2021) *Fyra dagar av närhet (2021) *Familjen Bra (2020) *Hamlet All Inclusive (2020) *Roulettenburg (2019) *Den Stora Elden (2018) *Den Andra Naturen (2018) *Mästaren och Margarita (2017) *Allt som sägs (2016) *Lucky (2015) *Caligula (2007) *Clockwork (2006) *No Return (2005) *Barnet med badvattnet (2005) *Jacques och hans mästare (2004) *Populistisk skit (2004) *Familjen Bladhs barn (2004) *Naiv. Super (2003) *Populärmusik från Vittula (2003) *Drakarna över Helsingfors (2000) == Aiheesta muualla == *Viiruksen kotisivut Luokka:Helsingin teatterit Luokka:Suomenruotsalaiset teatterit
Maastojuoksun maailmanmestaruuskilpailut

Maastojuoksun maailmanmestaruuskilpailut ovat kansainvälisen yleisurheiluliiton WA:n järjestämät maastojuoksun korkeatasoisimmat kansainväliset arvokilpailut. Kansainväliset maastojuoksun mestaruuskilpailut järjestettiin ensimmäisen kerran jo vuonna 1903. MM-kisojen arvon kisat saivat vuonna 1973, kun ne siirtyivät IAAF:n alaisuuteen. Vuodesta 2011 lähtien MM- kisat on järjestetty joka toinen vuosi keväällä. Sitä ennen ne järjestettiin joka vuosi. Kilpailumatkat ovat aikuisilla, sekä miehillä että naisilla, noin kymmenen kilometriä ja junioreissa (alle 20-vuotiaat) miehillä noin 8 kilometriä ja naisilla noin 6 kilometriä. Sekä aikuisissa sekä junioreissa järjestetään sekä henkilökohtainen että joukkuekilpailu. Vuonna 2017 ohjelmaan tuli sekaviesti, jossa joukkueet koostuvat kahdesta mies- ja kahdesta naisjuoksijasta juoksujärjestyksen ollessa vapaaThe IAAF Council at its meeting in Rio de Janeiro on 20 August 2016 made the following decisions concerning the IAAF Competitions (pdf) IAAF . Vuoteen 2015 saakka miesten kilpailun pituus oli noin 12 kilometriä ja vuosina 1998–2015 naisten kilpailun pituus noin 8 kilometriä. Vuosina 1998–2006 kilpailuohjelmassa oli aikuisilla kaksi matkaa, kun sekä miehillä että naisilla oli lisäksi ns. lyhyt matka, joka oli pituudeltaan noin 4 kilometriä. Ennen vuotta 1998 naisten kilpailun pituus oli 4–6 kilometriä. ==Kisat== *1973 Waregem *1974 Monza *1975 Rabat *1976 Chepstow *1977 Düsseldorf *1978 Glasgow *1979 Limerick *1980 Pariisi *1981 Madrid *1982 Rooma *1983 Gateshead *1984 New York *1985 Lissabon *1986 Neuchâtel *1987 Varsova *1988 Auckland *1989 Stavanger *1990 Aix-les-Bains *1991 Antwerpen *1992 Boston *1993 Amorebieta *1994 Budapest *1995 Durham *1996 Stellenbosch *1997 Torino *1998 Marrakech *1999 Belfast *2000 Vilamoura *2001 Oostende *2002 Dublin *2003 Lausanne *2004 Bryssel *2005 St. Etienne ja St. Galmier *2006 Fukuoka *2007 Mombasa *2008 Edinburgh *2009 Amman *2010 Bydgoszcz *2011 Punta Umbría *2013 Bydgoszcz *2015 Guiyang *2017 Kampala *2019 Aarhus *2023 Bathurst *2024 Belgrad ==Katso myös== * Luettelo maastojuoksun maailmanmestareista ==Lähteet== *
Algonkin

Algonkinin kieli on odžibwan murre, jota puhutaan algonkinien keskuudessa Lounais-Québecin ja Itä-Ontarion alueella Kanadassa. Se jakautuu etelämurteeseen (miniwaki) ja useisiin pohjoismurteisiin, jotka poikkeavat toisistaan hyvin paljon. Algonkin kuuluu algonkin-kielten kieliryhmään ja algilaisten kielten kielikuntaan. Algonkinin kieltä puhuu noin 2 680 ihmistä, joista 10 % ei osaa muita kieliä. Useimmat algonkinin puhujista ovat kaksikielisiä ja yli 25 % osaa useampaa kuin kahta kieltä, yleensä ranskaa, englantia tai itäcreen etelämurretta. Idässä algonkin on algonkinien pääkieli ja sitä käyttävät kaikki ikäryhmät. Lännessä se on aikuisten pääkieli, mutta nuoret ja etenkin pienet lapset puhuvat enemmän englantia tai ranskaa. Algonkiniä käytetään jonkin verran uskonnollisissa toimituksissa ja lastentarhaopetuksessa. Hallinnollisessa ja kaupallisessa tarkoituksessa sitä käytetään vain paikallisyhteisöissä. kuva:Algonquin.png|Algonkinin luokittelu kuva:Algonquin2.png|Algonkinin levinneisyys kuva:Panneau algonquin.jpg|Algonkininkielinen kyltti == Katso myös == * Algonkinit * Algonkin-kielet == Lähteet == * === Viitteet === == Aiheesta muualla == * Learning Algonquin Through Flash Animation (Kitigan Zibi Community Web Site) Luokka:Algonkin-kielet
László Sólyom

László Sólyom (, /laasloo šoojom/) (3. tammikuuta 1942 – 8. lokakuuta 2023) oli unkarilainen asianajaja, oikeustieteilijä, tuomari ja poliitikko, joka toimi maansa presidenttinä 2005–2010. Unkarin perustuslakituomioistuimen puheenjohtaja hän oli 1990–1998 Sólyom syntyi Pécsissä ja valmistui 1965 Pécsin yliopistosta pääaineen oikeustiede ja politiikan tutkimus. Hänen tohtorin väitöskirjansa valmistui 1969. Sitä kirjoittaessaan hän opetti siviilioikeuden instituutissa Itä-Saksan Jenassa. Sólyom palais Unkariin 1969 ja aloitti tutkijana Unkarin tiedeakatemian oikeustieteiden instituutissa sekä Unkarin parlamentin kirjaston kirjastonhoitajana. Sólyomista tuli vuonna 1982 Budapestin yliopiston siviilioikeuden laitoksen professori. Sólyomin poliittinen uransa alkoi 1980-luvulla Duna Kör -ympäristöjärjestöstä, jonka lainopillisena neuvonantajana hän toimi. Hän oli yksi Unkarin demokraattisen foorumin (Magyar Demokrata Fórum) perustajia 1987. Hän otti osaa opposition pyöreän pöydän neuvotteluihin tuolloin hallitsevan kommunistipuolueen kanssa. Sólyom jätti politiikan, kun hänet valittiin 1989 Unkarin perustuslakituomioistuimen tuomariksi. Hän nousi sen johtoon puoli vuotta myöhemmin ja työskenteli marraskuuhun 1998 asti. Yhdeksänvuotisen nimityksen jälkeen Sólyom palasi luennoitsijaksi, ja hän opetti oikeustiedettä Pázmány Péterin katolisessa yliopistossa. Unkarin presidentin valitsee parlamentti. Sólyom ei ollut minkään puolueen jäsen, kun ympäristöjärjestö Védegylet asetti hänet ehdolle. Hänen vastaehdokkaanaan oli sosialistia edustanut parlamentin puhemies Katalin Szili. Pienempi hallituspuolue SZDSZ pidättäytyi tukemasta Sziliä, ja oppositio äänesti Sólyomin presidentiksi 7. kesäkuuta 2005. Hän astui virkaan elokuussa Ferenc Mádlin jälkeen. Unkarin ja Slovakian suhteet kokivat kolauksen, kun Slovakia kielsi Sólyomilta pääsyn maahan 21. elokuuta 2009, kun hänen oli tarkoitus olla mukana paljastamassa Tapani I:n patsasta Komárnon kaupungissa. Slovakian kolme korkeinta johtajaa, presidentti Ivan Gašparovič, pääministeri Robert Fico ja puhemies Pavol Paška pitivät vierailua provokaationa, koska päivämäärä on Tapani I:n muistopäivää seuraava päivä Unkarissa, myös päivämäärä, jona Varsovan liiton, mukaan lukien Unkarin, joukot tulivat murskaamaan Prahan kevään Tšekkoslovakiassa.http://www.spectator.sk/articles/view/36292/2/slovakias_borders_were_closed_to_hungarys_president_for_a_day.html László Sólyom oli naimisissa Erzsébet Sólyomin kanssa ja hänellä oli kaksi lasta ja yhdeksän lastenlasta. == Lähteet == ==Aiheesta muualla== * Presidentin toimisto Luokka:Unkarin presidentit Luokka:Vuonna 1942 syntyneet Luokka:Vuonna 2023 kuolleet
Hilla (kaupunki)

Hilla eli al-Hilla () on kaupunki Irakin keskiosissa, Eufrat-virran itäisen haaran ('al-Hilla') varrella. Kaupunki on Hillan piirikunnan ja Babylonin maakunnan hallinnollinen keskus. Kaupungin kautta kulkee Bagdadiin johtava valtatie ja rautatie. Se sijaitsee noin sata kilometriä Bagdadin eteläpuolella, keinokastelun varassa elävän maanviljelysalueen keskellä. Vuonna 2003 asukasluvuksi arvioitiin 350 000\. Vuonna 2009 siellä oli noin 425 000 asukasta.Cities Citypopulation Vuonna 2013 koko Hillan piirikunnan väkiluvuksi arvioitiin 41 prosenttia koko maakunnan 1,728 miljoonasta asukkaasta, eli noin 710 000 henkeä. Kaupunki oli aikoinaan šiiamuslimien tärkeä kulttuuri- ja koulutuskeskus. Kaupunki on perustettu 900-luvulla jaa. ja se tunnettiin aluksi nimellä al-Jamiayn (’kaksi moskeijaa’). Nykyisen nimensä se sai vuonna 1102. Se sijaitsi Bagdadin ja Kufan välisellä pyhiinvaellusreitillä. Šiiamuslimit muistivat paikkakunnan neljännen kalifin, Alin salamurhan tapahtumapaikkana. Kaupunki oli merkittävä hallinnollinen keskus ottomaanien ja brittien hallituskaudella. 1800-luvulla veden virtaama Eufratin al-Hilla -uomassa vähitellen heikkeni, mikä rajoitti maataloutta seudulla. Vuonna 1913 rakennettu Hindiyan pato () ohjasi jälleen enemmän vettä jokiuomaan. Hillassa käytiin Irakin sodan taisteluita vuonna 2003. Vuodesta 2004 alkaen siellä on tehty useita pommi-iskuja. 28. helmikuuta 2005 125 ihmistä kuoli itsemurhaiskussa armeijan värväystoimistoon. 6. maaliskuuta 2007 117 šiiapyhiinvaeltajaa kuoli kahdessa itsemurhaiskussa. Vuonna 2011 iskut jatkuivat.Iraq: Deadly bombing hits police in Hilla BBC 5.5.2011 Hillalla on yksi ystävyyskaupunki. Se on Tempe Arizonassa Yhdysvalloissa. Muinaisen Babylonin kaupungin rauniot sijaitsevat kaupungin lähellä. == Lähteet == Luokka:Irakin kaupungit Luokka:Babylon
Trey Parker

Randolph Severn ”Trey” Parker III (s. 19. lokakuuta 1969 Conifer, Colorado, Yhdysvallat) on käsikirjoittaja, ohjaaja, muusikko ja näyttelijä, joka tunnetaan parhaiten televisiosarjasta South Park, jonka hän on luonut yhdessä Matt Stonen kanssa. Maaliskuussa 2011 tuli ensi-iltaan South Parkin tekijätiimin musikaali The Book of Mormon. == Filmografia == === Elokuvat === * Cannibal! The Musical (1996) * Orgazmo – seksin supersankari (1997) * Sekopallo (1998) * South Park: Isompi, pidempi ja leikkaamaton (1999) * Team America – maailman poliisi (2004) === Televisiosarjat === * South Park (1997–) * That's my Bush (2001) === Äänirooleja South Parkissa === *Stan Marsh, hänen isänsä ja isoisänsä *Eric Cartman *Clyde Donovan *Craig ja hänen vanhempansa (jakso 304). *Herbert Garrison *Mr. Hankey *Mr. Mackey *Miss Choksondik *Timmy *Jimmy *Kyle Schwartz *Saatana *Officer Barbrady == Musikaali == *The Book of Mormon (2011) == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset ääninäyttelijät Luokka:Yhdysvaltalaiset skeptikot Luokka:Primetime Emmy -palkinnon saajat Luokka:Tony-palkinnon saajat Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit
Bernoullin epäyhtälö

Matematiikassa Bernoullin epäyhtälö approksimoi reaaliluvun 1 + x potensseja. Epäyhtälön mukaan :(1 + x)^r \geq 1 + rx\\! kaikilla kokonaisluvuilla r ≥ 0 ja kaikilla reaaliluvuilla x > −1\. Jos eksponentti r on parillinen, on epäyhtälö voimassa kaikilla reaaliluvuilla x. Aito epäyhtälö :(1 + x)^r > 1 + rx\\! on voimassa kaikilla kokonaisluvuilla r ≥ 2 kunhan x ≥ −1, x ≠ 0\. Bernoullin epäyhtälöä käytetään usein toisten epäyhtälöiden todistamiseen. Itse Bernoullin epäyhtälö voidaan todistaa kokonaislukueksponenteille induktion avulla: Alkuaskel: r = 0 (1 + x)0 ≥ 1 + 0*x, pätee selvästi. Induktio-oletus: (1 + x)r ≥ 1 + rx. Induktioaskel: Kerrotaan induktio-oletus puolittain (1 + x):llä ⇒ (1 + x)r+1 ≥ 1 + rx + x + rx2 ≥ 1 + (r+1)x, MOT. Eksponentti r voidaan yleistää mielivaltaiselle reaaliluvulle seuraavasti: jos x > −1, on :(1 + x)^r \geq 1 + rx\\! kaikilla r ≤ 0 tai r ≥ 1 ja :(1 + x)^r \leq 1 + rx\\! kun 0 ≤ r ≤ 1\. Tämän yleistys voidaan todistaa derivaatan avulla. Edelleen tämä epäyhtälö on aito kun x ≠ 0 ja r ≠ 0, 1. == Vastaavia epäyhtälöitä == Seuraava epäyhtälö arvio luvun 1 + x r:ttä potenssia: kaikilla reaaliluvuilla x, r > 0 on voimassa :(1 + x)^r < e^{rx},\\! missä e = 2,718.... Tämä voidaan todistaa epäyhtälön (1 + 1/k)k < e avulla. Luokka:Epäyhtälöt
Alassalmen lossi

Alassalmen lossi liikennöi Vaalan kunnassa Oulujärvellä Manamansalon saaren ja mantereen välillä Alassalmessa yhdystiellä 8820. Lossireitin pituus on 733 metriä. Lossi liikennöi aikataulun mukaan joka päivä puolen tunnin välein kello 5 ja 23 välillä. Lossitoiminnasta vastaa Suomen Lauttaliikenne Oy. ==Tekniset tiedot== Nykyisin käytössä olevan lossin on valmistanut Parkano Oy vuonna 1974. Lossin autokannella on tilaa noin 14 henkilöautolle. Lossin hyötykuorma on 60 tonnia. Autokannen mitat ovat 34,5 m × 6,3 m. Aluksen syväys on 2,2 metriä ja kuivapaino 120 tonnia. == Lähteet == ==Aiheesta muualla== * Alassalmen lossin aikataulu Luokka:Suomen lautta-alukset‎ Luokka:Vaalan liikenne Luokka:Oulujärvi
Royal Albert Hall

Royal Albert Hall on konserttisali Kensingtonissa Lontoossa. Se on omistettu kuningatar Viktorian prinssipuoliso Albertille. Halli on avattu vuonna 1871. Siellä järjestetään klassisen ja kevyen musiikin konsertteja, runonlausuntaa, koulutustilaisuuksia, baletti- ooppera- ja jopa sirkusesityksiä. Siellä on pidetty useita urheilutapahtumia, muun muassa ensimmäiset Japanin ulkopuolella järjestetyt sumopainikisat. Hallissa pidettiin myös Eurovision laulukilpailu 1968. Halliin mahtuu 6 000 katsojaa.Royal Albert Hall. BBC. Alfred Hitchcockin jännityselokuvan Mies joka tiesi liikaa (sekä vuoden 1934 että 1956 versioissa) loppuhuipennus tapahtuu Royal Albert Hallissa. Jack Higginsin jännityskirja Soolon (1980) loppuhuipennus tapahtuu Royal Albert Hallissa. == Lähteet == == Aiheesta muualla == Luokka:Yhdistyneen kuningaskunnan konserttitalot Luokka:Grade I -luokan rakennukset City of Westminsterissä
Tunturipeura

Tunturipeura (Rangifer tarandus tarandus) on Etelä-Norjassa ja Kuolan niemimaalla Venäjällä elävä peuran alalaji. Puolikesy poro on jalostettu tunturipeurasta, joten ne ovat samaa alalajia. Nykyisin Suomessa ei ole villejä tunturipeuroja, mutta niitä on elänyt tuhansia vuosia jääkauden jälkeen, tunturipeurojen saavuttua Suomen pohjoisosiin 9 000 vuotta sitten joko Euroopasta Norjan länsirannikkoa pitkin tai Pohjois-Venäjältä Kuolan niemimaan kautta. Viimeiset tunturipeurat hävisivät Suomesta 1800-luvulla saamelaisten siirtyessä vähitellen peuran pyynnistä peuran paimentamiseen – poronhoitoon. Norjan peurakanta on noin 35 000 eläintä, ja Kuolan niemimaan tunturipeurat lienevät risteytyneet porojen kanssa eivätkä ole enää geneettisesti puhtaita. Tunturipeuralla on lyhyemmät jalat ja lyhyempi turpa kuin metsäpeuralla sen jouduttua sopeutumaan metsäpeuran elinseutuja kylmempään elinympäristöön. == Lähteet == *Kainuussa porotaloudesta takaisin peuratalouteen Professori Erkki Pulliainen *Jääkauden jälkeläiset – Suomen nisäkkäiden varhainen historia Helsingin Yliopisto, 15.12.2001 (väitöstiivistelmä) (Archive.org 4.3.2016) *Wild reindeer in Norway Erik Lund. Universitetet i Tromsø, Senter for samiske studier (PDF-dokumentti, Web Archive 2007). Viitattu 10.8.2015. ===Viitteet=== == Aiheesta muualla == * Laji.fi: Tunturipeura (Rangifer tarandus tarandus) * UniProt: Taxonomy - Rangifer tarandus tarandus * PheroBase: Semiochemicals of Rangifer tarandus tarandus, the Reindeer Luokka:Peurat Luokka:Suomesta hävinneet lajit
Sosialisaatio

Sosialisaatio on tapahtumasarja, jonka kuluessa ihminen kasvaa toimivaksi yhteiskunnan jäseneksi oppimalla sen mahdollistavat tiedot, säännöt, käsitykset ja asenteet. Sosialisaation lopputuloksena on yhtäältä yhteiskunnan sääntöjen omaksuminen ja yhdenmukaisuus, toisaalta taitojen ja kykyjen kehittyminen ja niiden moninaisuus.Helkama et al. 2020, s. 51. Yhteiskunnan jäseneksi valmentautuminen tapahtuu sosiaalisessa vuorovaikutuksessa, johon ihminen käyttää suuren osan elämästään. Sosialisaatiota tapahtuu esimerkiksi kotona, päiväkodissa, koulussa ja kirkossa sekä monessa muussakin instituutiossa ja sosiaalisessa organisaatiossa.Helkama et al. 2020, s. 53. Se voi jatkua vanhuuteen asti, etenkin nykyajan jälkiteollisessa yhteiskunnassa. Sosialisaatiota tutkitaan esimerkiksi kehityspsykologiassa, kasvatuspsykologiassa, kasvatustieteessä ja sosiologiassa. ==Katso myös== * Villilapsi ==Lähteet== * ===Viitteet=== Luokka:Yhteiskuntatieteet
Tomi Laamanen

Tomi Laamanen on suomalainen professori. Hän toimii strategisen johtamisen professorina St. Gallenin yliopistossa Sveitsissä. Aiemmin Laamanen toimi Teknillisessä korkeakoulussa ja myöhemmin Aalto-yliopistossa Otaniemessä professorina tuotantotalouden osastolla 1998–2011. Hän on Suomalaisen Tiedeakatemian jäsen vuodesta 2023. Laamanen opettaa strategista johtamista ja yritysstrategiaa koskevia kursseja. Laamanen on tehnyt alan oppikirjoja sekä suomeksi että englanniksi. == Lähteet == == Aiheesta muualla == *EsittelyTKK:n sivulla Luokka:Suomalaiset professorit Luokka:Teknillisen korkeakoulun professorit Luokka:Syntymävuosi puuttuu Luokka:Elävät henkilöt
Team America – maailman poliisi

Team America – maailman poliisi on Trey Parkerin ja Matt Stonen käsikirjoittama ja Trey Parkerin ohjaama supermarionaatioelokuva, joka jäljittelee toteutustavaltaan 1960-luvun televisiosarjaa Myrskylinnut. Elokuva on muodoltaan satiiri, jossa pilkataan terrorisminvastaisesta sodasta käytyä keskustelua Yhdysvalloissa. Muun muassa elokuvaohjaaja Michael Moore esitetään kommunistisena itsemurhaterroristina, näyttelijä Sean Penn typeränä valehtelijana, IAEA:n tarkastaja Hans Blix hampaattomana ydinasetarkastajana ja Pohjois-Korean diktaattori Kim Jong-Il yksinäisenä raakalaisena. Sean Penn lähetti valituskirjeen Stonelle ja Parkerille elokuvan hänestä antaman kuvan vuoksi. Ainoat julkkisvieraat, jotka olivat tyytyväisiä omaan rooliinsa, olivat Matt Damon ja George Clooney. Matt Damon esitetään elokuvassa vammaisena, joka osaa sanoa vain oman nimensä. Syy tähän oli nuken valussa sattunut vahinko, jonka seurauksena Damonin pää jäi vähän vinoksi. Damonin hahmo on selvästi saanut vaikutteita South Park -sarjan Timmystä. George Clooney on julkisesti pitänyt hyvänä sitä, että amerikkalaisia julkkiksia kritisoidaan. George Clooney on ollut jo aikaisemmin mukana Trey Parkerin ja Matt Stonen South Park -sarjassa, jossa hän on näytellyt homokoira Sparkyn ääntä. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Team American kaikkien aikojen sadan parhaan komedian listalle. ==Lähteet== == Aiheesta muualla == *Elokuvan viralliset kotisivut Luokka:Vuoden 2004 yhdysvaltalaiset elokuvat Luokka:Trey Parkerin ohjaamat elokuvat Luokka:Yhdysvaltalaiset toimintaelokuvat Luokka:Poliittiset elokuvat
Essi

Essi on suomalainen naisen etunimi. Essi on lyhentymä nimestä Ester, joka tarkoittaa persiaksi 'tähteä'. On kuitenkin mahdollista, että Ester oli vastine heprealaiselle nimelle Hadassah, jolloin merkitys olisi 'myrtti'. Essi on ollut Suomen almanakassa vuodesta 1964 lähtien, ja nimestä tuli 1980-luvulla muotinimi. Vuoden 2019 loppuun mennessä Digi- ja väestötietoviraston tietojen mukaan Essi-nimen on saanut 7 244 naista ja alle viisi miestä. Heistä yli puolet on 1980- ja 1990-luvuilla syntyneitä. ==Tunnettuja Essi-nimisiä henkilöitä== * Essi Avellan (s. 1975), viiniasiantuntija * Essi Eerola (s. 1972), taloustieteilijä, professori ja tutkimusjohtaja * Essi Hellén (s. 1988), näyttelijä * Essi Hellstén (s. 1990), Suomen neito 2007 * Essi Kausalainen (s. 1979), performanssi- ja kuvataiteilija * Essi Kekki (1923–2012), korkeushyppääjä ja pituushyppääjä * Essi Kesti (s. 1998), pesäpalloilija * Essi Kummu (s. 1977), kirjailija * Essi Kylli (s. 1990), pesäpalloilija * Essi Laine, (s. 1984) tennispelaaja * Essi Lamppu, toimittaja ja juontaja * Essi Launimo, Bess (s. 1993), laulaja * Essi Lindgren (s. 1990), kolmiloikkaaja ja pituushyppääjä * Essi Luttinen (s. 1978), laulaja * Essi Niskala (s. 2005), pika- ja aitajuoksija * Essi Paju, oik. Päivi Lukkarila (s. 1967), lasten- ja nuortenkirjailija * Essi Peltonen (s. 1982), kuvataiteilija * Essi Pelttari (s. 1990), taidoka * Essi Pöysti (s. 1987), Miss Suomi 2009 * Essi Renvall (1911–1979), kuvanveistäjä * Essi Ritola (s. 1997), pesäpalloilija * Essi Ronkainen (s. 1994), salibandyn pelaaja * Essi Ruuskanen (s. 1989), kuvataiteilija ja muraalimaalari * Essi Sainio (s. 1986), jalkapalloilija * Essi Sievers (s. 1983), jääkiekkoilija * Essi Tammimaa (s. 1981), kirjailija * Essi Tuukkanen (s. 1972), televisiotuottaja ja tuotantopäällikkö * Essi Unkuri (s. 1998), näyttelijä, malli ja Miss Suomi 2021 * Essi Valta (1905–1999), kirjailija * Essi Wuorela (s. 1971), laulaja == Kuvitteellisia Essi-nimisiä == * Essi Tikka, tv-sarjassa Salatut elämät == Lähteet == * ===Viitteet=== Luokka:Etunimet
Linvoy Primus

Linvoy Stephen Primus (s. 14. syyskuuta 1973 Forest Gate, Englanti, Iso- Britannia) on englantilainen jalkapalloilija. Portsmouthia edustavan Primusin pelipaikka on keskuspuolustaja, mutta hän pelaa toisinaan myös oikeana laitapuolustajana. 178 senttimetriä pitkä Primus aloitti uransa kaudella 1994/1995 Charlton Athleticissä. Charltonin jälkeen hän edusti Barnetia ja Readingia ennen siirtymistään Portsmouthiin kaudella 2000/2001. Hän siirtyi ilman siirtosummaa Bosman-säännön perusteella. Primus oli voittamassa Englannin 1. divisioonaa vuonna 2003. Tuolloin seura nousi nykyiselle sarjatasolleen Valioliigaan. == Aiheesta muualla == *Primus Valioliigan sivuilla *Primus Yahoo! Sportin tietokannassa Luokka:Englantilaiset jalkapalloilijat Luokka:Vuonna 1973 syntyneet Luokka:Elävät henkilöt
Mastercard

Mastercard Incorporated on luottoyhtiö, jonka tuotteisiin kuuluvat pääasiassa Mastercard-maksukortti ja Maestro-pankkikortti sekä niillä tehtyjen ostosten maksutapahtumien hoitaminen. Mastercard Worldwiden palveluiden käyttäjiin kuuluvat korttien haltijat sekä ne maksuvälineenä hyväksyvät myyntipaikat. Mastercard Worldwide suorittaa maksutapahtumat siirtämällä rahaa ostajan käyttämästä pankista myyntipaikan käyttämään pankkiin. Yrityksen päämaja sijaitsee Purchasessa, New Yorkissa, Yhdysvalloissa. == Historiaa == Alun perin yrityksen muodosti ryhmä kalifornialaisia pankkeja kilpailemaan Bank of American silloisen BankAmericardin (nykyisin Visan) kanssa. Alkuperäiset perustajat lisensoivat Master Charge -nimen vuonna 1967 kentuckylaiselta First National Bank of Louisvillelta. Kortin nykyinen nimi otettiin käyttöön vuonna 1979. === Vuosilukuja === * 1966: Interbank Card Association (ICA) perustetaan * 1969: Master Charge -nimi ostetaan * 1979: nimeksi MasterCard * 1985: Mastercard hankkii osuuden Eurocardista, Europayn edeltäjästä * 1988: Mastercard ostaa Cirrus-pankkiautomaattiverkoston * 1991: Maestro-kortit markkinoille * 2002: osuustoiminnallisesta organisaatiosta osakeyhtiöksi; yhdistyminen Europayn kanssa * 2006: pörssilistautuminen (NYSE) MasterCard Worldwide: About Us – History Timeline Mastercard Worldwide on ollut julkinen osakeyhtiö vuodesta 2006. Ennen pörssiin listautumistaan Mastercard Worldwide oli yli 25 000:n sen kortteja myöntäneen rahalaitoksen yhteisomistuksessa ollut osuustoiminnallinen organisaatio. == Korttituotteet == Mastercardilla on useita erityyppisiä korttituotteita, joita ovat mm. luottokortit, pankkikortit ja pankkiautomaattikortit. Mastercard Debit ja Maestro ovat Mastercard- järjestelmän pankkikortteja. Maestro-kortilla maksettaessa käytetään aina tunnuslukuaMAESTRO® INTERNATIONAL – Multiply Your Markets, kun taas Mastercard-pankkikorteilla on mahdollista joko tunnusluvun tai allekirjoituksen käyttö. Mastercardin pankkiautomaattikortti on nimeltään Cirrus. Vuonna 2012 oli Mastercard-kortteja maailmassa noin 2 miljardia. Mastercard-luottokorttien ja -maksuaikakorttien määrä oli 686 miljoonaa. Mastercard-pankkikorttien (debit) lukumäärä oli 436 miljoonaa ja Maestro- pankkikorttien 743 miljoonaa. Mastercard-yritysluottokortteja oli 36 miljoonaa.MasterCard Worldwide: Annual Report 2012 Mastercard-kortti hyväksytään maksuvälineenä noin 36 miljoonassa myyntipisteessä.Helsingin Sanomat 19.2.2014: Pankit: Mastercard ja Visa yhtä hyviä, s. A 27 Suomessa Mastercard-järjestelmässä toimivia kortteja myönnetään myös nimillä Eurocard ja First Card. == Lähteet == == Aiheesta muualla == * Mastercardin suomenkielinen verkkosivusto * Mastercardin kansainvälinen verkkosivusto Luokka:Yhdysvaltalaiset luottoyhtiöt Luokka:Maksukortit Luokka:Yhdysvaltalaiset pörssiyhtiöt Luokka:Seulonnan keskeiset artikkelit
John Mayall & the Bluesbreakers

John Mayall & the Bluesbreakers on yksi brittiläisen bluesrockin tunnetuimpia yhtyeitä, joka aloitti toimintansa 1960-luvulta. Yhtyeessä soittivat monet tuon ajan nousevat tai johtavat englantilaiset blues rock -muusikot. Yhtyeen tunnetuin levy oli Eric Claptonin kanssa vuonna 1966 tehty Blues Breakers with Eric Clapton. Levyn myötä Claptonin maine kasvoi entisestään, mutta hän erosi yhtyeestä. Seuraavan vuoden levyllä Hard Road Claptonin tilalle löydettiin Peter Green, joka hänkin jätti yhtyeen yhden levyn jälkeen. Vuonna 1968 ilmestyi Crusade-levy, jossa kitaristina oli Mick Taylor. Yhtye on esiintynyt Suomessa muun muassa Pori Jazz -festivaaleilla vuosina 1986, 1991 ja 2001. ==Kokoonpanot== Yhtyeessä ovat soittaneet muun muassa: * John Mayall – laulaja, kitaristi, huuliharpisti, kosketinsoittaja * Jack Bruce – basisti ja laulaja (vuonna 1965, myöhemmin Cream) * Eric Clapton – kitaristi ja laulaja (vuonna 1966, myöhemmin Cream sekä Derek and the Dominoes) * Aynsley Dunbar – rumpali (työskenteli myöhemmin Frank Zappan, David Bowien ja Journeyn kanssa) * Mick Fleetwood – rumpali (myöhemmin Fleetwood Mac) * Peter Green – kitaristi (myöhemmin Fleetwood Mac) * Mick Taylor – kitaristi (vuosina 1966–1969, myöhemmin Rolling Stones) * Jon Hiseman – rumpali (vuonna 1968, myöhemmin Colosseum vuosina 1968–1971, 1994–) * Dick Heckstall-Smith – saksofonisti (vuonna 1968, myöhemmin Colosseum vuosina 1968–1971, 1994–2004, perustajajäsen) * Tony Reeves – basisti (vuonna 1968, myöhemmin Colosseum vuosina 1968–1970) * Buddy Whittington – kitaristi (1993-) ==Lähteet== *
Robert Aldrich

Robert Aldrich (9. elokuuta 1918 – 5. joulukuuta 1983) oli elokuvaohjaaja, jonka tunnetuimmat elokuvat olivat Likainen tusina (1967) ja Mitä tapahtuikaan Baby Janelle? (1962) sekä Julmat, vahvat ja röyhkeät (1973). Hän työskenteli nuorena muun muassa Jean Renoirin ja Charlie Chaplinin apulaisohjaajana. 1960-luvulla hän ohjasi omia, menestyviä elokuviaan. == Filmografia == Vuosi Suomenkielinen nimi Alkuperäinen nimi Ohjaaja Käsikirjoittaja Tuottaja 1953 Big Leaguer Big Leaguer 1954 Ihmisryöstö World for Ransom Viimeinen apassi Apache Vera Cruz Vera Cruz 1955 Kiss Me Deadly Kiss Me Deadly Filmin kulissien takana The Big Knife 1956 Syyslehtiä Autumn Leaves Helvetti 1944 Attack 1959 10 sekuntia helvettiin Ten Seconds to Hell Uhkaavat vuoret The Angry Hills 1961 Viimeinen auringonlasku The Last Sunset 1962 Sodoma ja Gomorra Sodom and Gomorrah Mitä tapahtuikaan Baby Janelle? What Ever Happened to Baby Jane? 1963 4 Teksasista 4 for Texas 1964 Murha asuu sydämessä Hush...Hush, Sweet Charlotte 1965 Aavikkolento The Flight of the Phoenix 1966 Picture Mommy Dead Picture Mommy Dead 1967 Likainen tusina The Dirty Dozen 1968 Harhakuva The Legend of Lylah Clare Sisar Georgen surma The Killing of Sister George 1969 Täti Alicen arvoitus What Ever Happened to Aunt Alice? 1970 Likainen partio Too Late the Hero 1971 Grissomin jengi The Grissom Gang 1972 Ulzana – verinen apassi Ulzana’s Raid 1973 Julmat, vahvat ja röyhkeät Emperor of the North Pole 1974 Luunmurskaajat The Longest Yard 1975 Hintaan mihin hyvänsä Hustle 1977 Hyökkäys tukikohtaan Twilight’s Last Gleaming Enkelit The Choirboys 1979 Frisco Kid The Frisco Kid 1981 Kalifornian tytöt ...All the Marbles == Lähteet == == Aiheesta muualla == * == Kirjallisuutta == * Timonen, Lauri: ”Entäs Bob? – Robert Aldrich valheiden markkinoilla”. Filmihullu 5/2014. Luokka:Yhdysvaltalaiset elokuvaohjaajat Luokka:Vuonna 1918 syntyneet Luokka:Vuonna 1983 kuolleet
Dejan Stefanović

Dejan Stefanović (Дејан Стефановић, s. 28. lokakuuta 1974 Vranje, Jugoslavia) on serbialainen jalkapalloilija, joka edustaa englantilaista puoliammattilaisseuraa Havant & Waterloovillea, joka pelaa kuudenneksi korkeimmalla sarjatasolla Conference South. Stefanovićin pelipaikka on puolustaja. Stefanović aloitti uransa kotikaupunkinsa joukkueessa FK Dinamossa, josta hän siirtyi myöhemmin Belgradin Punaiseen tähteen. Vuonna 1995 Sheffield Wednesday osti belgradilaisseurasta sekä Stefanovićin että hyökkääjä Darko Kovačevićin. Stefanovićin siirtosumma oli kaksi miljoonaa puntaa. Hän siirtyi Vitesseen vuonna 1999. Muutamien alankomaalaisseurassa vietettyjen kausien jälkeen Stefanovićista tuli jopa Vitessen kapteeni. Kaudeksi 2003–04 hän palasi Englantiin, ja Portsmouthiin, joka maksoi hänestä oman ennätyssiirtosummansa, 1,85 miljoonaa puntaa. Stefanović oli joukkueen avainpelaajia. Portsmouthista Stefanović siirtyi Fulhamiin kaudella 2007–08. Craven Cottagella hän viihtyi vain vajaan kauden verran. Hänen siirtyi Norwichiin 18. heinäkuuta 2008 kaksi vuotta kestävällä sopimuksella. Hän joutui lopettamaan ammattilaisena polvivamman vuoksi vuoden 2009 lopulla. Hän palasi puoliammattilaisena pelikentille 2010. Stefanović on myös edustanut Serbia ja Montenegroa maajoukkuetasolla 20 maaottelun verran vuosina 1995–2004. ==Aiheesta muualla== *Stefanović FootballDatabase-tietokannassa Luokka:Serbialaiset jalkapalloilijat Luokka:Serbiamontenegrolaiset jalkapalloilijat Luokka:Vuonna 1974 syntyneet Luokka:Elävät henkilöt